text: Í ár eru tað 150 ár liðin síðani fyrstu niðursetuhjúnini, Per og Nicolina Højgaard, settu búgv í Rituvík. Henda stórhending verður fagnað við fleiri tiltøkum í heyst og komandi vár. Fyrsta tiltakið er eitt hátíðarhald fyri allar íbúgvarnar í Rituvík leygardagin 9. september klokkan 18
text: #000001
text: Tað eru Dánjal Højgaard og Hans Petur Hansen, sum hava lagt filmin til rættis. Eftir filmin verður kaffi og okkurt afturvið í kantinuni. Eisini er møguleiki at melda seg til ein busstúr frá Løkshøll, framvið Toftavatni og til torvlutirnar í Rituvík, sum eru partar av filminum. Tað verður Dánjal Petur Højgaard, ið kemur at greiða frá um torvskurð á túrinum.
text: #000004
text: “Fyrstur sum lagdi trøð inn í Rytuvík og flutti yvir hagar at búgva, var Per, sonur Dánjals bónda á Toftum. Hann var tá tuttugu og eitt ára gamalur og nýliga kvæntur. Kona hans, Nicolina av Nesi, var tá nítjan ára gomul. Tey vóru bæði úr sterkum bergi brotin, og alfús og full av áræði fóru tey undir tað stóra verk at grundvalla nýggja bygd, har fjølmikið fólk skuldi nørast. Tey vóru eins og tvey trø av Guði blessað og bóru miklan ávøxt; ikki tí lendið var frjósamt, og strondin var háur bakki, svá at ilt var at fáa bát á flot...”.
text: #000007
text: Til ber at halda seg dagførdan á serstøku vangamyndini á Facebook: Rituvík 150 ár
text: #000009